**Portretul mamei**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Portretul tău mamă,

e numai mângâiere,

cu părul de-argint,

și glas duios de miere,

iar mâna ta mamă,

e o caldă coroană,

care pe capul meu,

divinitate toarnă.

Picioarele tale mamă,

ce pasul des ți-l poartă,

spre căsuța verde,

când m-aștepți la poartă.

Cu ochii tăi mamă,

tu mi-ai deschis un univers,

în care eu să cânt,

cu dragoste un vers.

Corpul tău acum mamă,

e o salcie subțire,

îmbrățișarea ta

îmi dă multă iubire.

Fruntea ta mamă,

atât de-mbietoare,

când o sărut dulce,

tu îmi dai iertare.

Mamă de ești-n întuneric,

m-apropii ușor, încet,

căci văd portretul tău,

ca cel mai dulce secret.